Jussi Jokisen kommentti tuntui melkein henkilökohtaiselta loukkaukselta ennen kuin sen perusteet selvisivät, kirjoittaa HS:n urheilutoimittaja Jukka Vuorio.

Jääkiekkoilija Jussi Jokinen on voittanut kaksi Suomen mestaruutta, pelannut yli tuhat ottelua NHL:ssä sekä edustanut maajoukkuetta seitsemissä MM-kisoissa ja kaksissa olympialaisissa. Kuva vuoden 2014 talviolympialaisista Sotšista.­

Jääkiekkoilija Jussi Jokinen, 35, antoi viime viikon lauantaina Ilta-Sanomille uransa jatkoa koskeneen haastattelun. Jokinen kertoi, että Oulun Kärpissä tai ylipäätään Suomessa hän ei tulevalla kaudella pelaa verotuksellisista syistä.